Ła fameja ła xe on núcleo sosiałe raprexentà da dó o pì parsone che łe vive inte ła conpagna caxa e, de sołito, che łe xe strete da łigami de parenteła o sentimentałi. El tèrmano "fameja" el riva dal dal latin , "grupo de servi e s-ciavi patrimonio del cao de ła caxa", a ła so volta derivà da , "servo, s-ciavo". Inte ła romana ła jera includesta anca ła spoxa e i fiołi del , dato che legalmente i jera soi de łù. In tei paexi xà desviłupai na fameja ła xe spesifegamente definia cofà on grupo de parsone infiołae da łigami de consaguignità , o sanò da łigami afetivi ciapai e riconosesti da ła leje par l'èsarghe del matrimonio o de na union siviłe, o par na adosion, o par on ligamo vegnuo fora in virtù de na convivensa. In xenare i antropołoxi i propone che ła dixitura "consanguigno" ła sìpia intendesta cofà na metàfora, dal momento che ghe xe tante sosietà andove ła fameja ła njien intendesta segondo conçeti no łigai a ła consanguignità.